האנדרטה לזכר דב גרונר

האנדרטה לזכר דב גרונר היא אנדרטה שהוקמה ברמת גן בשנת 1954 ועוצבה על ידי האמנית חנה אורלוף.

הקמה 
האנדרטה מנציחה את זכרם של דב גרונר ושל חבריו ישראל פיינרמן, יעקב זלוטניק ויצחק בילו. שלושת הראשונים נטלו חלק ב-23 באפריל 1946 בהתקפת האצ"ל על בניין המשטרה הבריטית ברמת גן, כדי להחרים נשק ממחסניה. פיינרמן וזלוטניק קיפחו בה את חייהם. גרונר נפצע קשה במהלכה, נישבה והועלה לגרדום בעכו על ידי הבריטים ב-16 באפריל 1947. יצחק בילו נפל בפעולת הסחה הקשורה בהתקפה זו. כמו כן מונצחים 14 חברי מחתרות נוספים שהוצאו אף הם להורג.

האנדרטה הוקמה בשנת 1954 בכיכר גרונר שברמת גן ומציגה מאבק בין שני אריות עשויים ברונזה: הבוגר מסמל את האימפריה הבריטית ואילו הכפיר מסמל את היישוב העברי. בפאה הראשית כתובים שמו דב גרונר ושלושת הנופלים בהתקפה על המשטרה. בצדה השני מצוינים עולי הגרדום ותאריכי מותם, הכותרת: "לזכרם של עולי הגרדום שלחמו בשלטון הזר למען תקומת ישראל" וסמלי המחתרות: ההגנה, אצ"ל, לח"י, וניל"י. על שתי הפאות הנותרות מצוטטים מנהיגי המחתרת: על אחת זאב ז'בוטינסקי: "בלהב המרד שא אש להצית", ועל השנייה דוד רזיאל: "ההולכים למות מקימים אותך מולדת".

האנדרטה הופיעה על בול דואר כחלק מסדרת אמנות הפיסול של דואר ישראל ולצדה נערכים טקסי ימי זיכרון.

ראו גם 
 ההתקפה על משטרת רמת גן
 עולי הגרדום
 קונסרבטוריון רמת גן
חנה אורלוף

לקריאה נוספת 
 אנדרטת זיכרון למחתרת ולדב גרונר - ישראלה שרון, חנה אורלוף, אוניברסיטת חיפה, 1994

קישורים חיצוניים 

 אנדרטה לזכר עולי הגרדום וחללי האצ"ל, באתר "יזכור"
הצבת האנדרטה לזכר דב גרונר בעיר רמת-גן
הפסלת חנה אורלוף - אתר הפלי"ם ההעפלה והרכש

הערות שוליים

רמת גן: פסלים
רמת גן: אנדרטאות
ישראל: אתרי הנצחה ממלכתיים
אנדרטאות לזכר עולי הגרדום
אריות באמנות
אצ"ל: אנדרטאות
כביש 481